सामीती लोग
सामीती लोग () मध्य पूर्व से उत्पन्न हुई उन मानव जातियों को कहा जाता है जो किसी सामी भाषा को अपनी मातृभाषा के रूप में बोलते हैं। इन भाषाओं में इब्रानी भाषा, अरबी भाषा, अक्कादी भाषा, आरामाई भाषा, गिइज़ भाषा, फ़ोनीशियाई भाषा और अम्हारिक भाषा शामिल हैं। आधुनिक काल में सामीती लोगों के मुख्य समुदाय अरब लोग और यहूदी लोग हैं। दुनिया भर में सामीती लोगों की आबादी ३५ करोड़ अनुमानित की गई है जिसमें से ३० करोड़ अरब, ३.८ करोड़ इथियोपिया के हबशी लोग, ४०-५० लाख मिज़राही यहूदी लोग, ४२ लाख असीरियाई लोग और १० लाख माल्टा के द्वीप के लोग हैं।
पाकिस्तान की भाषाएँ
अरबी भाषा मुसलमानों की पान्थिक (Religious) भाषा है। कुरान, सुन्नत, हदीस और मुस्लिम पान्थिक पुस्तकें अरबी में उर्दू अनुवाद के साथ पढ़ायी जाती है। पश्चिमी एशिया में रहने वाले पाकिस्तानी प्रवासियों ने पाकिस्तान में अरबी बोलने वाले लोगों की संख्या में और वृद्धि की है। अरबी को मस्जिदों, विद्यालयों, महाविद्यालयों, विश्वविद्यालयों और मदरसों में पान्थिक भाषा के रूप में पढ़ाया जाता है। पाकिस्तान की अधिकांश मुस्लिम जनसंख्या ने अपनी पान्थिक शिक्षा के हिस्से के रूप में अरबी के पढ़ने, लिखने और उच्चारण में औपचारिक या अनौपचारिक शिक्षा प्राप्त की है।